મોડાસા ખાતે પોતાના સંબોધનમાં પીએમ મોદીએ જણાવ્યું કે મોડાસા મારા માટે નવુ નથી, હું ક્યારેક મોડાસા, મેઘરજ, માલપુરમાં સ્કૂટર પર આવતો. તેમણે કહ્યું કે હું મોડાસામાં જવાબદારી સાથે આવ્યું છે. પીએમ મોદીએ અહીં કેમ છો સંબોધન સાથે શરૂઆત કરતા જનમેદની ખુશીથી ઝૂમી ઉઠી હતી. ત્યારે ગુજરાત પ્રવાસના આજના પીએમ મોદીના કાર્યક્રમ મુજબ મોડાસા બાદ તે 12 વાગ્યા જેવા ગાંધીનગર પરત ફરશે. અને બપોરે રાજભવન ખાતે ભોજન લઇને તે બપોરે 2 વાગે ગાંધીનગરના સેક્ટર 17 ખાતે ટેક્સટાઇલ ઇન્ડિયા 2017ના એક્ઝિબીશનનું ઉદ્ધાટન કરશે. અને 2:30 થી 4:15 સુધી મહાત્મા મંદિર રોકાઇ મણીનગર જવા નીકળશે. વળી પીએમ મોદી તેમની આ મુલાકાતમાં તેમની માતા હિરાબાને પણ મળે તેવી સંભાવના છે. ગત મુલાકાત દરમિયાન તે હિરા બાને નહતા મળ્યા.